- Ioan Andone, verdict surprinzător înainte de derby-ul Rapid – FCSB
- Ce a transmis legenda din Ștefan cel Mare
Ioan Andone a venit cu un verdict surprinzător înainte de derby-ul Rapid – FCSB. Legenda celor de la Dinamo a vorbit despre șansele celor două formații, la partida din ultima etapă a sezonului regular.
Duelul dintre Rapid și FCSB se va juca sâmbătă, de la ora 20:00. Marele derby de pe Arena Națională va fi în format LIVE TEXT pe AS.ro.
Ioan Andone, verdict surprinzător înainte de derby-ul Rapid – FCSB
Legenda clubului din Ștefan cel Mare este de părere că FCSB are nevoie de o minune pentru a se impune în fața celor de la Rapid. Totodată, Ioan Andone a spus că antrenorii din Liga 1 ar trebui să își rupă carnetele, în situația în care Gigi Becali va câștiga titlul de campion.
"Rapid, împotriva FCSB-ului, se mobilizează excepțional. Nu poate FCSB să câștige decât dacă prinde o zi magică. Rapid are lot de campionat și antrenor foarte bun. Dacă ia Gigi campionatul, trebuie să își rupă toți carnetele. Anul ăsta i-a ieșit tot. Au crescut Coman, Olaru, fundașii centrali. FCSB a pierdut campioate din cauza apărării, acum au rezolvat gafele. Forța, jocul aerian, pot fi un avantaj al FCSB-ului, la ora actuală.
Se poate juca titlul mâine seară. Vor mai fi meciurile directe din playoff. Poți să pierzi cu altele, cu Craiova sau CFR, dar dacă FCSB o bate pe Rapid, greu vor fi recuperate punctele", a spus Ioan Andone, la digisport.ro.
Ioan Andone l-a vizitat pe Dănuț Lupu în închisoare și nu s-a ferit de cuvinte
Ioan Andone l-a vizitat pe Dănuț Lupu în închisoare și nu s-a ferit de cuvinte. Legenda clubului din Ștefan cel Mare a dezvăluit ce a discutat cu fostul internațional.
Dănuț Lupu a fost condamnat la 7 luni și 10 zile de închisoare, pentru conducere repetată fără permis. Totuși, acesta va fi eliberat curând, după ce a ispășit 5 luni din această pedeapsă, datorită unui aviz pozitiv primit de la Judecătoria Sectorului 5.
Andone a dezvăluit faptul că a discutat cu Dănuț Lupu și că i-a transmis acestuia că nu mai poate face astfel de lucruri, având în vedere că a ajuns la o vârstă și că are familie.
"Sper că a învățat ceva. Eu am fost și la el, unde a fost acolo, că nici nu-mi vine să pronunț numele. I-am zis: 'Băi, Dane, sper că ai învățat ceva. Ai părut alb, ai familie, nu poți să mai faci prostii din astea de copil, ca atunci când ai 17-18 ani'. Mă bucur foarte mult și sper să-i vină mințile în cap, să-și vadă de treabă.
Eu sper că va reuși. E prietenul meu, colegul meu, n-ai voie să faci greșelile astea. Nu e ca atunci când ai 17 ani, i-ai furat tatălui mașina și ai plecat cu ea în oraș", a spus Ioan Andone.